b'\n_START_ARTICLE_\n\xc5\xa0tudentski znanstveni kro\xc5\xbeek slavistov univerze Bielsko-Biala\n_START_PARAGRAPH_\n\xc5\xa0tudentski znanstveni kro\xc5\xbeek slavistov univerze Bielsko-Bia\xc5\x82a je organizirana dejavnost \xc5\xa1tudentov, ki se ukvarja s podro\xc4\x8djem slavistike.\n_START_SECTION_\nOpis kro\xc5\xbeka\n_START_PARAGRAPH_\nKro\xc5\xbeek deluje od 17. decembra 2002, torej odkar je na univerzi v Bielsko-Bia\xc5\x82i nastala slavistika. Kro\xc5\xbeek zajema naslednja podro\xc4\x8dja: spletne strani, film, kulturo in civilizacijo, prevajalstvo, v oviru rusistike pa kulturo in trenutno dogajanje. Vsak od teh sektorjev ima svojega predstavnika.\n_START_SECTION_\nDejavnost kro\xc5\xbeka v praksi\n_START_PARAGRAPH_\n\xc4\x8clani pripravijo oglasno desko na kateri izobesijo aktualne in zanimive \xc4\x8dlanke, slike izletov ter ostale pomembne in zanimive informacije. Organizirajo izlete, prirejajo zabave in ve\xc4\x8der bo\xc5\xbei\xc4\x8dnih pesmi. Vsako leto organizirajo tudi prevajalske delavnice. Po kon\xc4\x8danih delavnicah pripravijo podelavni\xc5\xa1ko publikacijo s prevajanimi besedili. V okviru svetovnih dnevov slovenskega filma so novembra 2005 pripravili Pregled slovenskih filmov, maja 2006 pa slovenski in slova\xc5\xa1ki pesni\xc5\xa1ki ve\xc4\x8der, kjer so pesmi brali Alenka Jensterle-Dole\xc5\xbeal, Meta Ku\xc5\xa1ar in Primo\xc5\xbe Repar iz Slovenije in Stanislava Chrobakova-Repar s Slova\xc5\xa1ke. Kro\xc5\xbeek organizira tudi zabave s slovansko tematiko, na primer junija 2006 so organizirali zabavo s slovansko glasbo v Galeriji Wzgorze F. Kukio\xc5\x82y, novembra 2006 zabavo s prerokovanjem v \xc4\x8dast svetemu Andreju in februarja 2007 zabavo v \xc4\x8dast svetemu Metodu._NEWLINE_\xc4\x8clani kro\xc5\xbeka so pomagali tudi pri organizaciji sre\xc4\x8danja z Vladom \xc5\xbdabotom, predsednikom Dru\xc5\xa1tva slovenskih pisateljev. Sre\xc4\x8danje je bilo organizirano v okviru dnevov slovenske literature, ki jih je organiziral center za sloven\xc5\xa1\xc4\x8dino. Nazadnje so organizirali slovanski teden s slovansko kuhinjo, filmi, slovanskim petjem ljudske in popularne glasbe, predstavitvami slovanskih dr\xc5\xbeav in zabavo s slovansko tematiko.'